**Vyhodnotenie medzirezortného pripomienkového konania**

Návrh na uzavretie Zmluvy medzi vládou Slovenskej republiky a Radou ministrov Albánskej republiky o zamedzení dvojitého zdanenia v oblasti daní z príjmov a zabránení daňovému úniku a vyhýbaniu sa daňovým povinnostiam

|  |  |
| --- | --- |
| Spôsob pripomienkového konania | bežné |
| Počet vznesených pripomienok, z toho zásadných | 12/1 |
| Počet vyhodnotených pripomienok | 12 |
|  |  |
| Počet akceptovaných pripomienok, z toho zásadných | 9/1 |
| Počet čiastočne akceptovaných pripomienok, z toho zásadných | 1/0 |
| Počet neakceptovaných pripomienok, z toho zásadných | 2/0 |
|  |  |
| Rozporové konanie (s kým, kedy, s akým výsledkom) | - |
| Počet odstránených pripomienok | - |
| Počet neodstránených pripomienok | - |

Sumarizácia vznesených pripomienok podľa subjektov

|  |  |  |  |  |  |
| --- | --- | --- | --- | --- | --- |
| **Č.** | **Subjekt** | **Pripomienky do termínu** | **Pripomienky po termíne** | **Nemali pripomienky** | **Vôbec nezaslali** |
| 1. | Asociácia zamestnávatelských zväzov a združení Slovenskej republiky |  |  | X |  |
| 2. | Ministerstvo dopravy a výstavby Slovenskej republiky |  |  | X |  |
| 3. | Ministerstvo investícií, regionálneho rozvoja a informatizácie Slovenskej republiky | 1 (0o, 1z) |  |  |  |
| 4. | Ministerstvo práce, sociálnych vecí a rodiny Slovenskej republiky |  |  | X |  |
| 5. | Ministerstvo spravodlivosti Slovenskej republiky | 3 (3o, 0z) |  |  |  |
| 6. | Ministerstvo zahraničných vecí a európskych záležitostí Slovenskej republiky | 3 (3o, 0z) |  |  |  |
| 7. | Národná banka Slovenska | 1 (1o, 0z) |  |  |  |
| 8. | Úrad priemyselného vlastníctva Slovenskej republiky | 1 (1o, 0z) |  |  |  |
| 9. | Úrad jadrového dozoru Slovenskej republiky |  |  | X |  |
| 10. | Úrad pre verejné obstarávanie |  |  |  | X |
| 11. | Ministerstvo pôdohospodárstva a rozvoja vidieka Slovenskej republiky |  |  | X |  |
| 12. | Úrad pre normalizáciu, metrológiu a skúšobníctvo Slovenskej republiky |  |  | X |  |
| 13. | Protimonopolný úrad Slovenskej republiky |  |  | X |  |
| 14. | Ministerstvo hospodárstva Slovenskej republiky |  |  | X |  |
| 15. | Úrad geodézie, kartografie a katastra Slovenskej republiky |  |  | X |  |
| 16. | Ministerstvo obrany Slovenskej republiky |  |  | X |  |
| 17. | Ministerstvo kultúry Slovenskej republiky |  |  | X |  |
| 18. | Generálna prokuratúra Slovenskej republiky |  |  | X |  |
| 19. | Ministerstvo zdravotníctva Slovenskej republiky | 3 (3o, 0z) |  |  |  |
| 20. | Ministerstvo vnútra Slovenskej republiky |  |  | X |  |
| 21. | Štatistický úrad Slovenskej republiky |  |  | X |  |
| 22. | Ministerstvo školstva, vedy, výskumu a športu Slovenskej republiky |  |  | X |  |
| 23. | Úrad na ochranu osobných údajov Slovenskej republiky |  |  | X |  |
| 24. | Slovenská komora daňových poradcov |  |  |  | X |
| 25. | Ministerstvo životného prostredia Slovenskej republiky |  |  | X |  |
| 26. | Úrad vlády Slovenskej republiky |  |  |  | X |
| 27. | Správa štátnych hmotných rezerv Slovenskej republiky |  |  |  | X |
| 28. | Najvyšší kontrolný úrad Slovenskej republiky |  |  |  | X |
| 29. | Najvyšší súd Slovenskej republiky |  |  |  | X |
| 30. | Národná rada Slovenskej republiky |  |  |  | X |
| 31. | Kancelária Ústavného súdu Slovenskej republiky |  |  |  | X |
| 32. | Odbor aproximácie práva sekcie vládnej legislatívy Úradu vlády SR |  |  |  | X |
| 33. | Slovenská poľnohospodárska a potravinárska komora |  |  |  | X |
| 34. | Združenie miest a obcí Slovenska |  |  |  | X |
| 35. | Splnomocnenec vlády Slovenskej republiky pre rómske komunity |  |  |  | X |
| 36. | Konfederácia odborových zväzov Slovenskej republiky |  |  |  | X |
| 37. | Republiková únia zamestnávateľov |  |  |  | X |
| 38. | Úrad pre dohľad nad zdravotnou starostlivosťou |  |  |  | X |
| 39. | Konferencia biskupov Slovenska |  |  |  | X |
| 40. | Asociácia priemyselných zväzov |  |  |  | X |
| 41. | Národný bezpečnostný úrad |  |  | X |  |
|  | Spolu | 12 (11o, 1z) | 0 | 18 | 17 |

Vyhodnotenie vecných pripomienok je uvedené v tabuľkovej časti.

|  |  |
| --- | --- |
| Vysvetlivky k použitým skratkám v tabuľke: | |
| O – obyčajná | A – akceptovaná |
| Z – zásadná | N – neakceptovaná |
|  | ČA – čiastočne akceptovaná |

|  |  |  |  |  |
| --- | --- | --- | --- | --- |
| **Subjekt** | **Pripomienka** | **Typ** | **Vyh.** | **Spôsob vyhodnotenia** |
| **MIRRI SR** | k Doložke vybraných vplyvov. V Doložke vybraných vplyvov žiadame v bode 9. vyznačiť „pozitívny“ vplyv na informatizáciu spoločnosti, a zároveň žiadame vyplniť bod 6.2 Analýzy vplyvov na informatizáciu spoločnosti. ODÔVODNENIE: Vzhľadom na skutočnosť, že predkladateľ sa nevysporiadal so zásadnou pripomienkou uplatnenou v rámci predbežného pripomienkového konania a nedoplnil Analýzu vplyvov na informatizáciu spoločnosti v požadovanom rozsahu, požadujeme vyplniť všetky polia bodu 6.2. Analýzy vplyvov na informatizáciu spoločnosti podľa požiadavky, vrátane doplnenia konkrétnych systémov, ktoré budú upravované. Uvedené požadujeme doplniť z dôvodu, že predkladateľ v bode 9. Doložky vybraných vplyvov uviedol negatívne (čiastočne rozpočtovo zabezpečené) vplyvy na rozpočet verejnej správy, ktoré vyvoláva potreba zabezpečenia úprav informačných systémov finančnej správy. Zároveň žiadame v Doložke vybraných vplyvov v bode 9. vyznačiť „pozitívny“ vplyv na informatizáciu spoločnosti. | **Z** | A | V bode 9. doložky vybraných vplyvov bol vyznačený pozitívny vplyv na informatizáciu spoločnosti. Bod 6.2 Analýzy vplyvov na informatizáciu spoločnosti bol vyplnený v súlade s pripomienkou a podľa informácií na internetovej stránke Používateľského portálu MetaIS (metais.vicepremier.gov.sk). |
| **MSSR** | K doložke vybraných vplyvov Navrhujeme v doložke vybraných vplyvov v bode 9 označiť vplyvy na informatizáciu spoločnosti v súlade so stanoviskom Komisie na posudzovanie vybraných vplyvov z PPK. Odôvodnenie: Legislatívno-technická pripomienka. | **O** | A | V bode 9. doložky vybraných vplyvov bol vyznačený pozitívny vplyv na informatizáciu spoločnosti. |
| **MSSR** | K doložke vybraných vplyvov Navrhujeme v doložke vybraných vplyvov v bode 9 v kategórii vplyvy na podnikateľské prostredie neoznačiť políčko „žiadne“ v podkategórii vplyvy na MSP. Odôvodnenie: Podľa bodu 9 uznesenia vlády č. 24/2015 Slovenskej republiky z 14. januára 2015 v znení uznesenia vlády SR č. 234 z 5. mája 2021, ak návrh nemá vplyv na podnikateľské prostredie, vplyvy na mikropodniky, malé a stredné podniky sa neoznačujú. | **O** | A | V bode 9. doložky vybraných vplyvov bolo zrušené označenie „žiadne“ vplyvy na MSP, t.j. vôbec nie sú vyznačené vplyvy na MSP. |
| **MSSR** | K dôvodovej správe Navrhujeme v osobitnej časti dôvodovej správy K článku 17 (Dôchodky) vypustiť slová „Odsek 1“. Odôvodnenie: Legislatívno-technická pripomienka. | **O** | A | Slová „Odsek 1“ boli vypustené z osobitnej časti dôvodovej správy k článku 17. |
| **MZSR** | 1. Obyčajná pripomienka: V celom texte materiálu odporúčame používať v príslušnom páde slovné spojenie „dvojité zdanenie“, napr. v názve zmluvy „Zmluva medzi vládou Slovenskej republiky a Radou ministrov Albánskej republiky o zamedzení dvojitého zdanenia v oblasti daní...“; v úvodnej vete zmluvy, v doložke vybraných vplyvov v názve, ďalej v bode 5., 13., analýze sociálnych vplyvov bode 4.1.1., analýze vplyvov na rozpočet verejnej správy, na zamestnanosť vo verejnej správe a financovanie návrhu bode 2.2. atď. Odôvodnenie: Ide o nesprávne uvádzaný pojem ustanovený zákonom č. 595/2003 Z. z. o dani z príjmu. Legislatívno-technická pripomienka. | **O** | A | Používanie pojmu „dvojité zdanenie“ bolo zjednotené v príslušnom páde („dvojitého zdanenia“) vo všetkých materiáloch. |
| **MZSR** | 2. Obyčajná pripomienka: K analýze vplyvov na rozpočet verejnej správy, na zamestnanosť vo verejnej správe a financovanie návrhu bod 2.2.1. dávame na zváženie prvú vetu, t. j. názov zmluvy vypustiť. V štvrtej vete pôvodného návrhu za slovami „cieľom je“ text „zamedziť dvojitému právnemu zdaneniu“ nahradiť textom „zamedzenie dvojitého zdanenia“. Odôvodnenie: Zosúladenie pojmu so zákonom č. 595/2003 Z. z. o dani z príjmu, a to aj vypustením nadbytočného slova „právneho“. Legislatívno-technická pripomienka. | **O** | ČA | Prvá veta v bode 2.2.1. analýzy vplyvov na rozpočet verejnej správy, na zamestnanosť vo verejnej správe a financovanie návrhu bola vhodne upravená a pripojená k nasledujúcemu textu. Štvrtá veta pôvodného návrhu bola upravená v zmysle požiadavky. |
| **MZSR** | 3. Obyčajná pripomienka: K doložke vybraných vplyvov bodu 5. v prvej vete navrhujeme za slovom „zamedzení“ nahradiť slová „dvojitému zdaneniu“ nahradiť slovami „dvojitého zdanenia“. V druhej vete za slovami „k dvojitému“ vypustiť slovo „právnemu“. Odôvodnenie: Zosúladenie pojmu so zákonom č. 595/2003 Z. z. o dani z príjmu, a to aj vypustením nadbytočného slova „právneho“. Legislatívno-technická pripomienka. | **O** | A | Používanie pojmu „dvojité zdanenie“ bolo zjednotené v príslušnom páde („dvojitého zdanenia“) vo všetkých materiáloch. Slovo „právne“ bolo vypustené zo slovného spojenia „dvojitého zdanenia“. |
| **MZVEZ SR** | K návrhu uznesenia vlády SR: v bode B.2 navrhujeme vymazať slovo „podpísanú“ z dôvodu nadbytočnosti. | **O** | A | Slovo „podpísanú“ bolo vypustené z bodu B.2 uznesenia vlády SR. |
| **MZVEZ SR** | K návrhu uznesenia vlády SR: v bode C.1 navrhujeme vymazať spojenie „po jej podpise“ z dôvodu nadbytočnosti. | **O** | N | Slovné spojenie „po jej podpise“ bolo v texte bodu C.1 uznesenia vlády SR ponechané po odkonzultovaní s MZV a EZ SR, nakoľko toto znenie je správne. |
| **MZVEZ SR** | K obalu materiálu: na obale je potrebné uviesť, že materiál spolupodpisuje Ivan Korčok, minister zahraničných vecí a európskych záležitostí Slovenskej republiky. | **O** | A | Obal materiálu bol upravený v zmysle pripomienky. |
| **NBS** | Čl. 5, ods. 11 vlastného materiálu V zmysle čl. 5 ods. 11 návrhu zmluvy „poisťovacia spoločnosť jedného zmluvného štátu má stálu prevádzkareň v druhom zmluvnom štáte, ak vyberá poistné na území tohto druhého zmluvného štátu alebo poisťuje riziká, ktoré tam vznikli, prostredníctvom inej osoby ako nezávislý zástupca, na ktorého sa vzťahuje odsek 8 tohto článku“. Navrhované znenie odseku 11 je v rozpore s § 5 písm. j) zákona č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov, podľa ktorého sa prevádzkarňou rozumie ústredie poisťovne alebo zaisťovne alebo akákoľvek z jej pobočiek. Navrhujeme preto zosúladiť pojem prevádzkarne uvedený v návrhu zmluvy s definíciou prevádzkarne v predmetnom zákone. Odovodnenie: Rozsah poisťovacej činnosti upravuje § 4 ods. 13 zákona č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov, ako preberanie poistných rizík od osôb ohrozených rovnakým alebo podobným rizikom, vytváranie a organizovanie poistného kmeňa, vytváranie technických rezerv na všetky záväzky voči oprávneným osobám z poistných zmlúv a plnenie týchto záväzkov za odplatu, ktorá sa určí s použitím poistnej matematiky a štatistiky. | **O** | N | Koncept „stálej prevádzkarne“ použitý v tejto zmluve nemá žiaden vplyv na uplatňovanie zákona č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov. Článok 5 (Stála prevádzkareň) odsek 1 ustanovuje definíciu tohto pojmu na účely zmluvy, najmä na účely uplatňovania článku 7 (Zisky z podnikania). Ide preto o výhradne daňovo-právny koncept, ktorý je nevyhnutný pre uplatňovanie dane z príjmov (ziskov) plynúcich z podnikania. |
| **ÚPVSR** | V čl. 12 ods. 3 slovenskej verzie zmluvy odporúčame slová „návrhu alebo modelu“ nahradiť slovami „dizajnu alebo vzoru“. Slová „návrhu alebo modelu“ sú evidentne prekladom anglických slov „design or model“ (v anglickej verzii zmluvy), pričom vzhľadom na zaužívanú priemyselno-právnu terminológiu sú slová „dizajnu alebo vzoru“ vhodnejším prekladom. | **O** | A | V článku 12 ods. 3 slovenskej jazykovej verzie zmluvy boli slová „návrhu alebo modelu“ nahradené slovami „dizajnu alebo vzoru“. |